**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO ALYTAUS REGIONO INTEGRUOTOS TERITORIJŲ VYSTYMO PROGRAMOS PAKEITIMUI**

2021 m. gegužės 14 d. Nr. 34-789

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Integruotų teritorijų vystymo programų rengimo ir įgyvendinimo gairių, patvirtintų Lietuvos Respublikos vidaus reikalų ministro 2014 m. liepos 11 d. įsakymu Nr. 1V-480 „Dėl Integruotų teritorijų vystymo programų rengimo ir įgyvendinimo gairių patvirtinimo“, 50.2 papunkčiu ir atsižvelgdama į Lietuvos Respublikos vidaus reikalų ministerijos parengtą išvadą dėl Alytaus regiono integruotos teritorijų vystymo programos įgyvendinimo, Lazdijų rajono savivaldybės taryba n u s p r e n d ž i a:

1. Pritarti Alytaus regiono integruotos teritorijų vystymo programos, patvirtintos Lietuvos Respublikos vidaus reikalų ministro 2015 m. rugsėjo 11 d. įsakymu Nr. 1V-720 „Dėl Alytaus regiono integruotos teritorijų vystymo programos patvirtinimo“ (toliau – Programa), pakeitimui išbraukiant iš Programos:
	1. Programos nedetalizuojančią priemonę 1.1.4.4 „Restauruotą Aštriosios Kirsnos dvarą kompleksiškai pritaikyti viešosioms bei turizmo reikmėms, efektyviau naudoti kultūros paveldą ir rekreacinį potencialą turizmui“, koreguojant produkto rodiklį „Sutvarkyti, įrengti ir pritaikyti lankymui gamtos ir kultūros paveldo objektai ir teritorijos“ vietoje 3 įrašant 2;
	2. Programos nedetalizuojančią priemonę 1.1.5.1 „Hidrotechnikos statinių Lazdijų mieste ir Lazdijų seniūnijoje įrengimas: investicijoms patrauklių sklypų kanalizavimas, taip sudarant sąlygas juose vykdyti komercinę veiklą“, išbraukiant ir produkto rodiklį „Nutiesta inžinerinės infrastruktūros tinklų (km)“.
2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Andrė Zenevičienė, mob. 8 614 01 038

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL PRITARIMO ALYTAUS REGIONO INTEGRUOTOS TERITORIJŲ VYSTYMO PROGRAMOS PAKEITIMUI“**

**AIŠKINAMASIS RAŠTAS**

 2021-05-10

Lazdijų rajono savivaldybės tarybos sprendimo projektas „Dėl pritarimo Alytaus regiono integruotos teritorijų vystymo programos pakeitimui“ parengtas Lietuvos Respublikos vietos savivaldos įstatymo 16 straipsnio 4 dalimi, Integruotų teritorijų vystymo programų rengimo ir įgyvendinimo gairių, patvirtintų Lietuvos Respublikos vidaus reikalų ministro 2014 m. liepos 11 d. įsakymu Nr. 1V-480 „Dėl Integruotų teritorijų vystymo programų rengimo ir įgyvendinimo gairių patvirtinimo“ (Lietuvos Respublikos vidaus reikalų ministro 2020 m. birželio 10 d. įsakymo Nr. 1V-572 redakcija), 50.2 papunkčiu ir atsižvelgdama į Lietuvos Respublikos vidaus reikalų ministerijos parengtą išvadą dėl Alytaus regiono integruotos teritorijų vystymo programos įgyvendinimo.

Sprendimo tikslas – pritarti Alytaus regiono integruotos teritorijų vystymo programos, patvirtintos Lietuvos Respublikos vidaus reikalų ministro 2015 m. rugsėjo 11 d. įsakymu Nr. 1V-720 „Dėl Alytaus regiono integruotos teritorijų vystymo programos patvirtinimo“ (toliau – Programa), pakeitimui išbraukiant iš Programos nepradėtas vykdyti 2 priemones. Priemonės 1.1.4.4 „Restauruotą Aštriosios Kirsnos dvarą kompleksiškai pritaikyti viešosioms bei turizmo reikmėms, efektyviau naudoti kultūros paveldą ir rekreacinį potencialą turizmui“ ir 1.1.5.1 „Hidrotechnikos statinių Lazdijų mieste ir Lazdijų seniūnijoje įrengimas: investicijoms patrauklių sklypų kanalizavimas, taip sudarant sąlygas juose vykdyti komercinę veiklą“ nebus įgyvendinamos, nes už priemonės 1.1.4.4 įgyvendinimą atsakinga viešoji įstaiga A. Kirsnos dvaro paveldo ir turizmo centras teikė paraišką gauti Aštriosios Kirsnos dvaro rūmų restauravimui paramą pagal 2014–2020 metų ES fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ Nr. 05.4.1-CPVA-K-303 priemonės „Aktualizuoti viešąjį ir privatų kultūros paveldą“ kvietimą Nr. 2, tačiau projektui finansavimo negavo, todėl priemonė Programoje tapo nebeaktuali, taip pat pasikeitė už priemonės 1.1.5.1 įgyvendinimą atsakingo verslo subjekto planai dėl pasikeitusių ekonominių aplinkybių ir priemonė Programoje taip pat nebeaktuali.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vedėja Andrė Zenevičienė.

Strateginio planavimo ir

investicinių projektų valdymo skyriaus vedėja Andrė Zenevičienė